
                                                                        Nr.3.9.3/26/17

Par daudzdzīvokļu dzīvojamai mājai Sporta ielā 6, Limbažos, Limbažu novadā funkcionāli nepieciešamā zemes gabala pārskatīšanu un piespiedu dalītā īpašuma izbeigšanu 

Limbažu novada pašvaldības Dzīvojamo māju māju privatizācijas komisija (turpmāk – Komisija) ir izskatījusi SIA “NAMSAIMNIEKS”, reģistrācijas  Nr. 46603000240, adrese: Ezeru iela 2, Limbaži, Limbažu novads, LV-4001, iesniegumu, kas saņemts Limbažu novada pašvaldībā 2026. gada 11.februārī un reģistrēts ar Nr. 4.8.4/26/1028, “Par daudzdzīvokļu dzīvojamai mājai Sporta ielā 6, Limbažos, Limbažu novadā, funkcionāli nepieciešamā zemes gabala noteikšanu un piespiedu dalītā īpašuma izbeigšanu”. 

Izvērtējot Limbažu novada pašvaldības Komisijas rīcībā esošo informāciju, tiek konstatēts:

Iesniegumam pievienots:

1. Daudzdzīvokļu dzīvojamās mājas Sporta ielā 6, Limbažos, Limbažu novadā, dzīvokļu īpašnieku 04.02.2026. kopsapulces protokols, kurā noteikts, ka dzīvokļu īpašnieki (17 no 27 dzīvokļu īpašniekiem balso par, pievienotas divas pilnvaras) pilnvaro pārstāvi SIA “NAMSAIMNIEKS” veikt darbības, kas saistītas ar zemes atsavināšanas tiesību izmantošanas procesa īstenošanu no pašreizējiem zemes (ar kadastra apzīmējumu 66010060116) īpašniekiem;
2. Zemes robežu plāns.
Komisija, izvērtējot tās rīcībā esošo informāciju, ņemot vērā Piespiedu dalītā īpašuma privatizētajās daudzdzīvokļu mājās izbeigšanas likumu, Limbažu novada domes 2023.gada 24.augusta saistošos noteikumus Nr.14 “Dzīvojamai mājai funkcionāli nepieciešamā zemes gabala pārskatīšanas kārtība”, 1995.gada 21.jūnija likuma “Par valsts un pašvaldību dzīvojamo māju privatizāciju” 85.pantu, secina, ka daudzdzīvokļu dzīvojamās mājas Sporta ielā 6, Limbažos, Limbažu novadā, dzīvokļu īpašniekiem ir atsavināšanas tiesība uz atsavināmo zemi. Atsavināšanas tiesību izmantošanai nav nepieciešama zemesgabala īpašnieka piekrišana.

Pamatojoties uz Komisijas, secinājumu, Piespiedu dalītā īpašuma privatizētajās daudzdzīvokļu mājās izbeigšanas likumu, Limbažu novada domes 24.08.2023. Saistošiem noteikumiem Nr.14 “Dzīvojamai mājai funkcionāli nepieciešamā zemes gabala pārskatīšanas kārtība, Likuma “Par valsts un pašvaldību dzīvojamo māju privatizāciju 85.pantu, Komisija, atklāti balsojot: par – 4, pret – nav, atturas – nav,  NOLEMJ:
1. Apstiprināt dzīvojamās mājas Sporta ielā 6, Limbažos, Limbažu novadā, ar apbūves kadastra apzīmējumu 66010060054001, funkcionāli nepieciešamā zemes gabala platību 2603.00 m2, kas atrodas uz divām zemes vienībām, t.sk. ar kadastra apzīmējumu 66010060116 752.00 m2 un ar kadastra apzīmējumu 66010060054  1851.00 m2 un funkcionāli nepieciešamā zemes gabala robežas (plāns pielikumā).

2. Komisijas lēmumu publicēt Limbažu novada mājas lapā.

3. Komisijas lēmumu nosūtīt zemes īpašniekiem un iesniedzējam.

4. Komisijas lēmumu iesniegt Limbažu novada pašvaldības domē apstiprināšanai pēc tam, kad tas kļuvis neapstrīdēts.

5. Limbažu novada pašvaldības Dzīvojamo māju privatizācijas komisijas lēmumu viena mēneša laikā no tā spēkā stāšanās brīža var iesniegt pārskatīšanai Limbažu novada pašvaldības domē, Rīgas ielā 16, Limbažos, LV-4001.

Dzīvojamo māju

privatizācijas komisijas priekšsēdētājs



    L.Gerķis
Šis dokuments ir parakstīts ar drošu elektronisko parakstu un satur laika zīmogu

 Kopējā Dzīvojamai mājai funkcionāli nepieciešamā zemes gabala platība 2603 m2

 No ZV ar KA 66010060116 752 m2  
 No ZV ar KA 66010060054 1851 m2
